जेनेभा (एएफपी) - विश्व स्वास्थ्य संगठनं (डब्लूएचओ) ख्याच्वः ब्यूगु दु, कोरोना भाइरस मानव समाजपाखें सम्भवतः गुब्ले नं तनावनी मखु, बरु मनूतय्सं थ्व नापं म्वायेत अभ्यस्त जुइमाः । कोरोना भाइरस संक्रमणया कारण सिपिनि ल्याः स्वंगू लख थ्यनेवं डब्लूएचओया थ्व दाबी न्ह्यने वःगु खः ।
बुधवाःया नियमित पत्रकार सम्मेलनया झ्वलय् संस्थाया निर्देशक डा. माइक रायनं कोराना भाइरस याकनं गुब्ले तना वनीगु सम्भावनाबारे छुं हे धायेग मफइ दाबी याना दिल । वयकःया कथं भाइरसविरुद्ध भ्याक्सिन तयार जुसां थुकिया नियन्त्रण यायेत अझं यक्व कुतःया आवश्यक जुइ ।
